OpenLLM-France/wikimedia huggingface dataset:
# Helsingborgs IF

El Helsingborgs IF és un club suec de futbol de la ciutat de Helsingborg.

## Història

També conegut com a HIF, el club es formà el 4 de juny de 1907. Va ser conegut com a Hälsingborgs IF entre 1912 i 1971.

## Jugadors destacats

* Sven Andersson
* Erik Edman
* Sven Espling
* Folke Friis
* Jesper Jansson
* Ulrik Jansson
* Knut Kroon
* Marcus Lantz
* Henrik Larsson
* Anders Linderoth
* Malte Mårtensson
* Roland Nilsson
* Álvaro Santos
* Arild Stavrum
* Kalle Svensson
* Ola Nilsson
* Olafur Ingi Skulason

## Palmarès

* Campionat suec de futbol (4): 1932–33, 1933–34, 1940–41, 1999
* Allsvenskan (6): 1928–29, 1929–30, 1932–33, 1933–34, 1940–41, 1999
* Svenska Cupen (3): 1941, 1997–98, 2006

## Enllaços externs

* Web oficial
* Web oficial de seguidors
# Casa Mercè Nadal

La Casa Mercè Nadal és un edifici del municipi de la Garriga (Vallès Oriental) inclòs en l'Inventari del Patrimoni Arquitectònic de Catalunya.

## Descripció

Habitatge aïllat de composició simètrica. Consta de planta baixa, pis i golfes en els cossos laterals. Coberta a dues vessants. En el ràfec de façana sobresurten dues mènsules. La cornisa de coberta és denticulada i està sostinguda per permòdols. Les obertures són encerclades amb vessant d'aigua.

## Referències

* ↑ «Casa Mercè Nadal». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 10 juliol 2015].
# Søren Kragh-Jacobsen

Søren Kragh-Jacobsen (Copenhaguen, 2 de març de 1947) és un director de cinema danès, a més de músic i compositor.
Va començar a ser conegut a Dinamarca com a músic. Va estudiar a l'escola de cinema de Praga i va tornar a Dinamarca on ha dirigit i escrit pel·lícules i produccions televisives. A més, és un dels cofundadors del moviment cinematogràfic Dogma 95. Actualment viu a Copenhaguen amb la seva dona i els seus dos fills.
Ha estat reconegut internacionalment amb premis com l'Os de Plata gran premi del jurat a Berlín 1999 de la Berlinale (per Mifune) o l'Emmy per L'illa de Bird Street

## Filmografia

* 2003 Skagerrak
* 1999 Mifune sidste sang (Mifune o Secrets en família)
* 1997 Øen i fuglegaden (L'illa de Bird Street)
* 1991 Drengene Fra Sankt Petri (Els nois de Sant Petri)
* 1988 Guldregn (Emma's shadow)
* 1983 Isfugle (Thundirbirds)
* 1981 Gummi-Tarzan (Rubber tarzan)
* 1978 'Vil du es min smukke navle? (Wanna see my beautiful navel?)
També ha dirigit anuncis i produccions televisives.

## Referències

* ↑ Søren Kragh-Jacobsen a Internet Movie Database (anglès)
# Element dels vasos

Un element dels vasos o tràquea és un dels elements traquearis del xilema de les angiospermes, per on circulen l'aigua i les sals minerals. Són absents en les gimnospermes com les coníferes. El conjunt d'elements dels vasos formen el vas.
Els elements dels vasos es disposen un rere l'altre longitudinalment i quan són madurs, les parets dels extrems presenten unes obertures anomenades plaques de perforació que poden ser de diferent naturalesa (simples, reticulades o foraminades).
La presència de tràquees en el xilema s'ha considerat com una de les innovacions clau que han portat a l'èxit les angiospermes. Hi ha, però, absència de tràquees en algunes angiospermes basals i, en canvi, les gnetals han desenvolupat tràquees semblant a les de les angiospermes. S'han trobat estructures semblants en el xilema de plantes com Equisetum, Selaginella, Pteridium aquilinum, Marsilea i Regnellidium i en el curiós grup fòssil de les Gigantopteridales, la qual cosa fa pensar que poden haver aparegut més d'un cop.

## Bibliografia

* Hopkins, W. G., Hüner, N. (2008) Introduction to Plant Physiology. 4a edició. Wiley. ISBN 978-0-470-24766-2
# Belince

Belince és un poble i municipi d'Eslovàquia. Es troba a la regió de Nitra.

## Història

La primera menció escrita de la vila es remunta al 1318.

## Referències

* ↑ [Nový soznam obcí na Slovensku podl'a vyhlášky povereníka vnútra č. 964-1948 úr. v Slovakia. Štátny plánovací a štatistický úrad], 1948, p. 41.
# Museu de Zoologia Comparada

El Museu de Zoologia Comparada. Museum of Comparative Zoology, nom complet: "The Louis Agassiz Museum of Comparative Zoology", sovint abreujat simplement com "MCZ", és un museu de zoologia ubicat als soterranis de la Universitat Harvard a Cambridge, Massachusetts. És un dels tres museus científics d'història natural de Harvard la cara pública dels quals és el Harvard Museum of Natural History. Les col·leccions Harvard MCZ's consten d'uns 21 milions d'espècimens dels quals diversos milers s'exposen de forma rotatòria al públic del museu.
Entre el que exposa hi ha fòssils trobats per Charles Darwin el 1834, El mamo del Capità Cook, i dos faisans que pertanyien a George Washington, actualment en préstec al Mount Vernon de l'Estat de Virgínia.
El Harvard Museum of Natural History està físicament connectat amb el Peabody Museum of Archaeology and Ethnology.

## Història

El Museu de Zoologia Comparada va ser fundat el 1859 pels esforços del zoòleg Louis Agassiz.

## Departaments

Aquest museu té 12 departaments: Oceanografia biològica, Entomologia, Herpetologia, Ictiologia, Paleontologia d'invertebrats, Zoologia d'invertebrats, Mamiferologia, Invertebrats marins, Malacologia, Ornitologia, Genètica de poblacions, i Paleontologia de vertebrats. La biblioteca Ernst Mayr Library i els seus arxius donen suport al museu.

## Exposicions

En contrast amb els museus moderns, el Harvard Museum of Natural History té molts centenars d'animals dissecats o conservats. Entre els més notables hi ha l'esquelet d'una balena, el de la closca de tortuga més grossa que s'ha trobat mai "the Harvard mastodont", un gran esquelet de Kronosaurus l'esquelet d'un dodo, i un celacant conservat en líquid. La sala Great Mammal Hall va ser renovada el 2009 celebrant el 150è aniversari de la fundació del museu.

### Galeria d'imatges
## Enllaços externs

* The Museum of Comparative Zoology (homepage)
* Boston Phoenix Arxivat 2004-11-16 a Wayback Machine.; "Best Freak Show (Other than the Subway)"
* The Rarest of the Rare by Nancy Pick
# Higinio Morínigo

Higinio Morínigo Martínez (Paraguarí, 11 de gener de 1897 – Asunción, 27 de gener de 1983) va ser un polític i militar paraguaià. Va ser president del Paraguai entre 1940 i 1948, exercint un règim dictatorial nacionalista.

## Referències

* 1 2 «Portal Guaraní - HIGINIO MORÍNIGO MARTÍNEZ» (en castelà). [Consulta: 30 març 2015].
# Casa do Consulado

La Casa de Ramos, posteriorment anomenada Casa Real do Consulado i, abreviadament, Casa do Consulado (en gallec Casa del Consulat), és un edifici d'estil neoclàssic de la ciutat de la Corunya, construït en el segle xviii.

## Història

L'edifici es va construir el 1779 com a casa familiar per al comerciant José Ramos i les seves obres van ser dirigides per l'arquitecte Pedro Martín Cermeño y García de Paredes. Quan el 29 de novembre de 1785 es va crear el Reial Consulat Marítim i Terrestre de la Corunya, la nova institució va llogar l'edifici, que va comprar finalment el 1793.
La primera modificació va arribar el 1794 quan es va substituir la terrassa per un sostre de teula i es va afegir un rellotge. El 1806 el canonge Pedro Antonio Sánchez Vaamonde va fundar la Biblioteca del Consulat, primera biblioteca pública de la ciutat. El Reial Consulat va ser substituït per altres institucions fins a la creació de la Cambra Oficial de Comerç, Indústria i Navegació de la Corunya el 1886, mantenint-se en la mateixa seu fins al 1926.
El 4 de setembre de 1905 es va celebrar a la Sala d'Actes de l'edifici la constitució de l'Academia Galega da Lingua, i són escollits Manuel Murguía president, Uxío Carré Aldao secretari i Xosé Pérez Ballesteros tresorer. Entre 1942 i 1946 es va dur a terme un procés de reforma interior segons el projecte d'Antonio Tenreiro per a establir a l'edifici el Museu de Belles Arts, augmentant també la seva altura. El museu va mantenir la seu entre 1947 i 1995.
L'edifici va ser cedit a l'Ajuntament de la Corunya el 2014.

## Usos

És la seu de la Biblioteca del Consulat i de quatre acadèmies gallegues: la de Belles Arts (des de 1898), Jurisprudència (des de 1966), Audiovisual (des de 2002) i Gastronomia (des de 2008).

## Referències

* 1 2 Fernández Fernández, Xosé. El Museo de Bellas Artes de La Coruña (en castellà). Colección: Recortables de La Coruña.
* ↑ Turgalicia. «Casa do Consulado». [Consulta: 24 novembre 2015].
* ↑ «El Ayuntamiento consigue que Hacienda le ceda la Casa del Consulado de forma definitiva». El Ideal Gallego, 05-02-2014. [Consulta: 24 novembre 2015].

## Enllaços externs

* Informació sobre l'edifici a la pàgina de la Real Academia Galega de Belas Artes Arxivat 2016-03-16 a Wayback Machine.
# Elementary

Elementary és una sèrie de televisió estatunidenca de 2012 que va presentar una actualització contemporània del personatge de Sherlock Holmes de Sir Arthur Conan Doyle. Va ser creada per Robert Doherty i protagonitzada per Jonny Lee Miller com Sherlock Holmes i Lucy Liu com la Dra. Joan Watson. La sèrie es va estrenar a la CBS el 27 de setembre de 2012. Va ser ambientada i filmada principalment a la ciutat de Nova York. Amb 24 episodis per temporada, al final de la segona temporada, Jonny Lee Miller es va convertir en l'actor que havia interpretat Sherlock Holmes en més episodis de la televisió o al cinema. Abans de l'estrena de la sèrie, aquesta va rebre algunes crítiques, ja que l'adaptació moderna de la BBC Sherlock s'havia estrenat només dos anys enrere. La setena i última temporada es va estrenar el 23 de maig de 2019 i va concloure el 15 d'agost de 2019.

## Repartiment

| Jonny Lee Miller com a Sherlock Holmes Lucy Liu com a Dra. Joan Watson Aidan Quinn com a Inspector Thomas Gregson Jon Michael Hill com a Detectiu/Capità Marcus Bell Rhys Ifans com a Mycroft Holmes Natalie Dormer com a Irene Adler / Jamie Moriarty Sean Pertwee com a Gareth Lestrade Candis Cayne com a Ms. Hudson Vinnie Jones com a Sebastian Moran Freda Foh Shen com a Mary Watson John Noble com a Morland Holmes | Nelsan Ellis com a Shinwell Johnson Desmond Harrington com a Michael Rowan James Frain com a Odin Reichenbach Ophelia Lovibond com a Kitty Winter Ato Essandoh com a Alfredo Llamosa Betty Gilpin com a Fiona "Mittens" Helbron Jordan Gelber com a Dr. Eugene Hawes David Mogentale com a Charles Augustus Milverton Tim McMullan com a DCI Hopkins Stuart Townsend com a Del Gruner - Adelbert Gruner Simon Templeman com a Ronald Adair |

## Referències

* ↑ Yuan, Jada. «Lucy Liu on Elementary and That Other Sherlock Show Starring Benedict Cumberbatch». Vulture, 27-09-2012. [Consulta: 3 març 2014].
* ↑ Boström, Mattias. From Holmes to Sherlock. Mysterious Press, 2018, p. 483. ISBN 978-0-8021-2789-1.
* ↑ Handlen, Zack. «How the CBS procedural surpassed the BBC drama». The A.V. Club, 20-01-2014. [Consulta: 1r març 2014].
* ↑ Pedersen, Erik. «'Elementary', 'Instinct', New 'Blood & Treasure' Get CBS Premiere Dates». Deadline Hollywood, 26-03-2019. [Consulta: 26 març 2019].
# Club Deportivo Oro

El Club Deportivo Oro és un club de futbol mexicà de la ciutat de Guadalajara.

## Història

La fundació del club es remunta al 5 de gener de 1923, quan un grup de joiers del barri d'Oblatos, encapçalats per Albino Ruvalcaba i Felipe Martínez Sandoval, crearen un club de futbol per a competir a la Liga de Occidente. El club s'anomenà Club Oro.
No fou fins als anys 40 que el club guanyà els seus primers campionats de Jalisco. El 1942 el club és convidat a disputar la Lliga Amateur del Districte Federal, la més potent del país, juntament amb els altres clubs de Jalisco Guadalajara i Atlas. L'any següent, però, amb la creació de la Lliga mexicana de futbol, el club no hi és convidat i no és fins a la temporada 1944-1945, que debuta a la màxima categoria. No abandonà mai la categoria fins a la seva desaparició el 1970.
El club queda subcampió de lliga els anys 1947-48, 1953-54, 1955-56 i 1960-61, no essent fins a la temporada 1962-63 que es proclamà campió mexicà, per primer i únic cop.
Les temporades 1969 i 1970 el club és a un pas del descens, però aconsegueix mantenir la categoria en el darrer moment. Malgrat tot, el club ja no reeixiria. El mateix 1970, degut als problemes econòmics de l'entitat, és venut a un grup d'empresaris del sucre esdevenint Club Jalisco. Aquest club romangué a primera fins al 1979-1980, en què baixà a segona per a no retornar més a la màxima categoria.
Durant els anys 1995 - 1998 es creà un club que participà en la Segona Divisió amb el nom de Oro-Jalisco. L'equip també renasqué el 2004 amb el nom Oro CD, competint a Segona Divisió, i de nou el 2008 a la mateixa categoria.

## Estadis

El Club Deportivo Oro va jugar als estadis següents:
* 20 de juliol de 1930: Parque de Oblatos, també anomenat Parque Oro, i oficialment Estadi Felipe Martínez Sandoval
* 1960: Estadi Jalisco

## Jugadors destacats

Jugadors màxims golejadors:
* 1951-1952 Adalberto López 16 gols
* 1953-1954 Juan Carlos Carrera 21 gols
* 1955-1956 Héctor Hernández 25 gols
* 1962-1963 Amaury Epaminondas 19 gols
* 1964-1965 Amaury Epaminondas 21 gols

## Palmarès
### Era amateur

* Lliga Amateur de Jalisco (2): 1939-1940, 1942-1943

### Era professional

* Lliga mexicana de futbol (1): 1962-1963
* Campeón de Campeones (1): 1963
# Puigfred (Badalona)

Puigfred és un barri de Badalona (Barcelonès) que forma part del Districte II juntament amb Montigalà Occidental, Nova Lloreda, Lloreda, Sant Crist de Can Cabanyes, Sistrells i La Pau. Limita amb Santa Coloma de Gramenet, i amb els barris de Lloreda, La Pau i Montigalà.
Amb les dades del padró de 2012, el barri de Puigfred té 8.593 habitants, dels quals 4.255 (el 49,5%) són homes i 4.338 (el 50,5%) són dones. La població del barri representa al 3,9% d'habitants de tota la ciutat.
En aquest barri es pot trobar el pavelló poliesportiu de la Colina, un equipament esportiu que dona servei a la població dels municipis de Badalona, Sant Adrià de Besòs i Santa Coloma de Gramenet.
Curiosament, el cim del Puigfred, turó que dona nom al barri i avui en dia completament urbanitzat, es troba al barri de La Salut, a la cruïlla dels carrers de Lepanto i de Solsona, a 80m d'altitud.

## Referències

* ↑ «Padró d'Habitants 01/01/2012». Ajuntament de Badalona, 13-06-2009. Arxivat de l'original el 2014-09-03. [Consulta: 13 agost 2013].
* ↑ «Inaugurat el Pavelló Poliesportiu del Barcelonès Nord al barri de la Colina de Badalona». Ajuntament de Santa Coloma de Gramenet, 28-07-2010.
* ↑ «Les muntanyes de Badalona tenen nom propi». Revista de Badalona, 16-04-2021 [Consulta: 27 abril 2021].
# Higinio Felipe Granado Valdivia

Higinio Felipe Granado Valdivia (Alcántara, 11 de gener de 1894 - Càceres, 15 d'agost de 1936) va ser un camperol, comerciant, sindicalista i polític socialista extremeny, executat víctima de la repressió en la zona franquista durant la Guerra Civil.
Jornaler des de molt jove a la seva ciutat natal, va fundar i va presidir, la Societat de Treballadors d'Alcántara, sindicat que es va presentar com a formació política a les eleccions generals de 1920, sense obtenir escó. Durant la dictadura de Primo de Rivera va ser perseguit per les seves idees polítiques, per la qual raó va fugir a Navarra on es va establir fins al final de la Restauració. Poc abans de la proclamació de la Segona República va marxar a viure a Càceres, on regentà un bar de la seva propietat. Afiliat al Partit Socialista Obrer Espanyol (PSOE), va acudir com a delegat de Càceres al seu congrés de 1931. En l'àmbit sindical, va presidir fins a la Guerra Civil la Federació Provincial de Societats Obreres de Càceres i va ser representant obrer en diferents institucions provincials.
Membre del sector prietista del PSOE, a les eleccions de 1933 va ser elegit diputat per la circumscripció de Càceres, renovant escó a les eleccions de 1936 dins de les llistes del Front Popular. Quan es va produir el cop d'estat del 18 de juliol de 1936 que va donar origen a la Guerra Civil, es va refugiar de la persecució dels revoltats en una impremta juntament amb el també diputat, Luis Romero Solano, però va ser descobert i detingut el 21 de juliol. Va romandre pres fins al 15 d'agost quan va ser tret, conduït al pont d'Alconetar sobre el riu Tajo i executat, quedant el seu cos alguns dies exposat en la muralleta del pont com a exemple per als veïns. Va ser sotmès a consell de guerra una vegada mort, considerant-se'l "en parador desconegut".

## Enllaços externs

* Fitxa al Congrés dels Diputats.
# Casa des de Trageta

Casa des de Trageta és una obra del poble de Bagergue, al municipi de Naut Aran (Vall d'Aran) inclosa a l'Inventari del Patrimoni Arquitectònic de Catalunya.

## Descripció

Aquesta porta doble correspon a l'entrada d'una casa. Els brancals i l allinda sós de pedra bona. La porta presenta una alçada d'1,92m i una amplada d'1,39m. Com se sol fer en aquest estil els brancals porten un xafrà parat a la part baixa, i la llinda, també amb un xafrà, porta un escrit en dues línies (mal gravades):
A la part més alta es pot llegir la data de 1652
i a la part de la dreta porta el nom de PHELIP MOLA

## Referències

* 1 2 3 «Casa des de Trageta». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 7 juny 2021].
# Districte de Gagra

El districte de Gagra (Гагра араион, Gagra araion en abkhaz; გაგრის რაიონი, Gagris raioni en georgià; Гагрский район, Gagrski raion en rus) és un districte d'Abkhàzia. La seua capital és la ciutat homònima de Gagra.

## Geografia

El districte de Gagra es troba localitzat a la part més occidental d'Abkhàzia, amb el riu Psou com a frontera natural amb el krai de Krasnodar, a Rússia. El districte és principalment muntanyós, excepte a la plana de Bzyph, al sud de districte on es troba Pitsunda i està plena de serralades com ara la serra de Gagra, Arabika i altres. Alguns dels seus municipis més importants són Gagra, la capital; Pitsunda; Gachryphsh; Tsandrypsh i Bzyph. Gagra limita a l'est amb el districte de Gudauta, també a Abkhàzia.

## Història

A l'edat mitjana, fou part de la regió d'Abkhàzia Menor, part de la qual es troba actualment a Rússia.
El districte de Gagra fou creat l'any 1923 per l'administració de la República Socialista Soviètica d'Abkhàzia, part integrant de la Unió de Repúbliques Socialistes Soviètiques (URSS) entre els anys 1921 i 1931. Posteriorment, entre els anys 1931 i 1989, el districte formà part de la República Socialista Soviètica Autònoma d'Abkhàzia, part integrant de la República Socialista Soviètica de Geòrgia. Quan l'any 1992 Abkhàzia s'independitzà de Geòrgia, els districtes van passar a ser la divisió regional del nou estat.

## Administració
### Governadors

Segons la llei abkhaza, el Cap de l'Administració del Districte és alhora l'alcalde de la capital del districte, en aquest cas, Gagra.
* Enver Kapba (1967-1970)
* Ruslan Iazychba (1994-1997)
* Grigori Enik (2000-2002)
* Valeri Bganba (2002-2006)
* Astamur Ketsba (2006-2011)
* Teimuraz Kapba (2011-2011)
* Grigori Enik (2011-2014)
* Beslan Bartsits (2014-2016)
* Zaur Bganba (2016-present)

## Referències

* ↑ «Выпуск № 92». Apsnypress, 10-05-2001 [Consulta: 24 abril 2016].
* ↑ «Бганба Валерий Рамшухович». Caucasian Knot, 24-04-2003 [Consulta: 13 gener 2012].
* ↑ Regnum.ru администрации Гагрского района Абхазии назначен Астамур Кецба, 26.05.2006
* ↑ «Астамур Кецба освобожден от должности главы Администрации Гагрского района на основании личного заявления». Apsnypress, 06-09-2011 [Consulta: 23 setembre 2011].
* ↑ «Григорий Еник назначен исполняющим обязанности главы администрации Гагрского района». Apsnypress, 15-11-2011 [Consulta: 30 desembre 2011]. «Còpia arxivada». Arxivat de l'original el 2012-06-01. [Consulta: 9 febrer 2022].
* ↑ «Беслан Барциц назначен исполняющим обязанности главы администрации Гагрского района». Apsnypress, 22-10-2014 [Consulta: 22 octubre 2014].
* ↑ «Заур Бганба назначен исполняющим обязанности главы Администрации Гагрского района». Apsnypress, 16-05-2016 [Consulta: 18 maig 2016].

## Enllaços externs

* Guia turística del districte de Gagra Arxivat 2021-10-18 a Wayback Machine.
# Els amants papallona

Els amants papallona o Liang Zhu és el nom d'una llegenda tradicional xinesa que ha adoptat la forma de diverses representacions al llarg del temps fins al punt d'esdevenir candidata a entrar dins del recull d'Obres Mestres del Patrimoni Oral i Intangible de la Humanitat. El títol prové de la parella desgraciada protagonista.

## Argument

Zhu era una jove d'una família nombrosa que, gràcies a la seva intel·ligència, convenç el seu pare que la deixi estudiar malgrat ser una noia. Aquest accedeix i la Zhu marxa a ciutat disfressada d'home. Pel camí coneix un jove, Liang, qui també assistirà a la mateixa escola on ella s'ha matriculat. La conversa i companyia acaba fent que la Zhu s'enamori de Liang i li proposa que l'acompanyi a casa per prometre's a una suposada germana menor. Ell accepta i quan arriba a la vila natal la Zhu li revela la seva autèntica identitat i es declarem amor etern. El pare de la Zhu, però, li ha concertat un matrimoni amb un ric mercader i s'oposa al nou pretendent. Desesperat, el Liang marxa i intenta exercir el seu ofici però mor en poc temps de pena i enyorança. El dia del casament de la Zhu, quan la comitiva comença la processó, un fort remolí de vent porta a la noia a la tomba del seu estimat. Mentre ella plora i li diu dolces paraules, la tomba s'obre i ella hi entra per morir i reunir-se amb el seu amant. De la tomba emergeixen dues papallones que no se separen mai més.

## Versions

La història està ambientada durant la Dinastia Jin (265-420) però els primers registren daten del segle viii, durant la dinastia Tang, sota la forma de diversos escrits. De seguida es va adaptar al teatre cantat tradicional xinès i aquesta versió és la que va donar peu a la seva fama posterior. És una de les quatre històries tradicionals clàssiques xineses. i s'ha portat al cinema en diverses ocasions. També ha estat representada per companyies de teatre occidental i ha inspirat concerts i sèries de televisió.

## Referències

* ↑ Idema, Wilt «"Old Tales for New Times: Some Comments on the Cultural Translation of China's Four Great Folktales in the Twentieth Century». Taiwan Journal of East Asian Studies, 9, 1, 2012. Arxivat de l'original el 6 d’octubre 2014 [Consulta: 18 juny 2022].
# Codi ATC P

El codi ATC P, descrit com Productes antiparasitaris, insecticides i repel·lents, és una secció de l'Anatomical, Therapeutic, Chemical Classification System (ATC). La classificació ATC és un sistema de codis alfanumèric desenvolupat per l'Organització Mundial de la Salut (OMS) per als fàrmacs i altres productes sanitaris.
Els codis per a ús veterinari (codis ATCvet) poden han estat creats afegint la lletra Q davant dels codis ATC humans: QP...
Les adaptacions estatals de la classificació ATC poden incloure codis addicionals no presents en aquesta llista, que segueix la versió de l'OMS.

## P01 Antiprotozoaris

P01A Agents contra l'amebiasi i altres malalties per protozoaris. :
| P01AA Derivats de l'hidroxiquinolina. | P01AA01 Broxiquinolina P01AA02 Clioquinol P01AA04 Clorquinaldol P01AA05 Tilbroquinol P01AA52 Clioquinol, combinacions |
| P01AB Derivats del nitroimidazol. | P01AB01 Metronidazole P01AB02 Tinidazole P01AB03 Ornidazol P01AB04 Azanidazol P01AB05 Propenidazol P01AB06 Nimorazol P01AB07 Secnidazol |

## Referències

* ↑ «ATC/DDD Index 2016: code P». WHO Collaborating Centre for Drug Statistics Methodology.
* ↑ «ATCvet Index 2016: code QP». WHO Collaborating Centre for Drug Statistics Methodology.
* ↑ Vegeu ATC index 2008 para los Derivats de l'hidroxiquinolina, de la pàgina web del WHO Collaborating Centre for Drug Statistics Methodology de l'Institut Noruec de Salut Pública (enllaç consultat el 17, desembre de 2008).
* ↑ Vegeu ATC index 2008 per als Derivats del nitroimidazole, de la pàgina web del WHO Collaborating Centre for Drug Statistics Methodology de l'Institut Noruec de Salut Pública (enllaç consultat el 17, desembre, 2008).
# Bolxenapolovski

Bolxenapolovski (en rus: Большенаполовский) és un poble (un khútor) de l'óblast de Rostov, a Rússia, que en el cens del 2010 tenia 614 habitants, pertany al municipi de Verkhnetxirski.

## Referències

* ↑ Указ президиума ВС РСФСР от 22.12.1987 г. "О наименовании некоторых населенных пунктов в Ростовской области", 1987.